ડો. જયંત ખત્રી ફિલ્મ ફાઉન્ડેશનની રચના કરાઈ અને દિગ્દર્શક પરેશ નાયક માટે આ ફિલ્મ એક ‘ડ્રિમ પ્રોજેક્ટ’ બની ગઈ. વાર્તા પરથી ફિલ્મ બનાવવાનું નક્કી કરાયું અને પટકથા લખવાનું બીડું કચ્છના લેખક વિનેશ અંતાણીએ ઝડપ્યું. તેમણે પટકથા ઉપરાંત આ વાર્તા પરથી એક નવલકથા પણ લખી છે. ફિલ્મ બની તે પહેલાં ‘ધાડ’નું નાટ્યાવતરણ પણ થયું હતું. ફિલ્મની પટકથાની જરૃરત મુજબ તેમાં ‘ધાડ’ ઉપરાંત સ્વ. ખત્રીની અન્ય વાર્તાઓ ‘ખરા બપોરે’ અને ‘લોહીનું ટીપંુ’નાં પણ અમુક દૃશ્યો વણી લેવાયાં છે.